# Banca de llet

Una banca de llet materna o humana o lactarium és un centre de recolliment, processament i distribució de llet materna. Permet d'alimentar els nadons que no tenen la possibilitat de ser alletats per la seva mare i que de vegades són intolerants a la llet artificial.

## Funcionament

Les banques de llet funcionen sobre la base de donacions gratuïtes de llet materna. La supervisió rigorosa de la replega, processament, emmagatzematge i distribució de la llet en garanteix la qualitat i seguretat sanitària.
Es distingeixen les banques de llet per a ús exterior, que recullen, pasteuritzen i distribueixen la llet dels donants a les unitats de neonatologia, i els bancs de llet per a ús interior, que asseguren la pasteurització de la llet de la mare d'un nen hospitalitzat per a un do personalitzat al seu fill ; aleshores la llet no es repartirà a un altre nen.
La llet materna és recollit al domicili de la mare (que ha de donar el pit al seu fill) per una col·lectora, que facilita els contenidors (ampolles de vidre o plàstic) i l'equipament necessari (extractor de llet) per a la replega.
Abans de qualsevol donació, el donant ha d'omplir un qüestionari de salut i fer-se proves serològiques (entre les quals la del VIH).
El lactarium tracta la llet amb rigor en qualitat i seguretat perquè sigui lliure de gèrmens.
La llet es distribueix als nadons prematurs o a altres nadons que la n'han de menester, després que un metge hagi emès una recepta (com per a un medicament).
El do de llet de mare a mare està subjecte a les lleis sobre productes del cos humà (el seu comerç és estrictament prohibit) i a la confidencialitat.
El lactarium de Marmanda (públic d'ençà del 2012) és el sol establiment al món que liofilitza la llet. Recull en 22 regions i distribueix el 20% de la llet materna francesa.

### Llet materna per a qui?

La llet materna és apta per a tots els nounats, però sobretot:
* nadons prematurs,
* nens a terme per als quals es desitja un suplement,
* en cas de lactació insuficient (al principi)
* nens amb insuficiència renal, malalties cardíaques o determinades malalties metabòliques.

### Replega i transport

L'esterilització del material ha de ser rigorosa.
El donant guarda les ampolles a casa en un congelador.
Col·lectores són encarregades de replegar la llet de les donants, posen a disposició dels donants l'equipament necessari (biberons, extractors manuals o elèctrics).
El transport es fa amb un vehicle refrigerat.

### Identificació i quarantena

Quan passa el col·lectora, cada donació s'identifica i s'etiqueta amb un codi de barres.
En arribar al banc de llet, totes les donacions s'introdueixen a l'ordinador.
La llet s'emmagatzema en una cambra frigorífica a -30 °C mentre s'espera els resultats serològics.

## Cas de contaminació

L'any 2016 es van detectar casos de contaminació al lactarium d'Ila de França, la inspecció que va seguir no va establir cap responsabilitat de l'establiment.

## Notes i referències

* ↑ «Définition de lactarium | Dictionnaire français» (en francès). La langue française. [Consulta: 30 agost 2022].
* ↑ «Don du lait maternel : Geste simple et généreux» (en francès). [Consulta: 4 agost 2020].
* ↑ «Recueil et collecte du lait maternel» (en francès). [Consulta: 4 agost 2020].
* ↑ Ministère des Solidarités et de la Santé. «Lactarium» (en français). Site du Ministère des Solidarités et de la Santé, 15 février 2011.
* ↑ Béguin, François «La délivrance de lait maternel par le lactarium d’Ile-de-France suspendue après deux décès suspects» (en francès). Le Monde.fr, 03-09-2016. ISSN: 1950-6244 [Consulta: 22 gener 2017].
* ↑ «Le lactarium d'Ile-de-France rouvre le 3 octobre» (en francès). www.pourquoidocteur.fr. [Consulta: 3 agost 2020].

## Vegeu també

* Llet materna
* Donació de sang

## Enllaços externs

* EMBA (Associació Europea del Banc de Llet)